ועדת הכלכלה, כנסת 16, פרוטוקול מספר 511, 2005-11-01 12:00

אמנון כהן: אני פותח את הדיון בנושא הצעת חוק לתיקון פקודת התעבורה (מס' 67) (בדיקת שכרות), התשס"ה 2005.

אמנון כהן: הוועדה קיימה מספר דיונים בנושא זה.

אמנון כהן: בדיון הקודם, שהתקיים בפגרה, בדקנו את המכשיר ואת אופן פעולתו.

אמנון כהן: הנושא הזה חשוב מאוד אולם החוק הזה לא יפתור שום דבר אם לא תעשה אכיפה כראוי.

אמנון כהן: יש הרבה מאוד חוקים יפים וטובים אבל אם אין אכיפה, לחוק אין משמעות.

אמנון כהן: דנו כבר במספר סעיפים ואישרנו אותם.

אמנון כהן: נותרו מספר סעיפים פתוחים.

אמנון כהן: לקראת הדיון הזה ביקשנו שיובאו המלצות בנושא פרק הזמן שבו אפשר לעכב חשודים.

אמנון כהן: אבקש את תשובתכם ומכאן נתקדם הלאה באישור הצעת החוק.

דנית גלעד: הגברת גוטליב ממשרד המשפטים ניסחה נוסח שמקובל עלינו.

רחל גוטליב: זמן עיכוב של חשוד לפי חוק החיפוש הוא 3 שעות.

רחל גוטליב: במקרה הזה, כשמדובר בבדיקה גם של אנשים שאינם חשודים, הזמן המרבי הוא שעה.

רחל גוטליב: אחרי שעה חייבים לשחרר אותו.

אתי בנדלר: השאלה התעוררה אגב הדיון בסעיף קטן א(1), נראה אחר כך איפה אני אשלב אותו.

דוד טל: שעה זה זמן סביר?

דנית גלעד: לנו אין אינטרס לעכב.

דנית גלעד: מאחר ומדובר בבדיקות אקראיות, יתכן שזה יהיה במסגרת מבצע וכדומה, סברנו שתינתן מסגרת לשעה.

דוד טל: איך זה יהיה בפועל?

דוד טל: האדם יגיד לשוטר שיתזמן שעה בשעון?

דוד טל: אם זה לא יהיה כתוב, הרי השוטר יכול להגיד שהעיכוב היה שעה למרות שבפועל הוא היה שעה וחצי.

דוד טל: אני מעריך שהמערכת תאמין לשוטר ולא לאזרח.

בן שני: עיכוב מעל 20 דקות מחייב דוח הסבר בכתב של השוטר.

אילן ליבוביץ: האם זה נראה לכם סביר לעכב למשך שעה אדם שלא חשוד בכלום ומישהו החליט לעשות בדיקה?

אילן ליבוביץ: האם זה מידתי לעצור אדם שיצא מבילוי ביום שישי בערב ולעכב אותו במשך שעה רק כי רוצים לבדוק לו את כמות האלכוהול בדם?

גוטליב רחל: השוטר שהיה בדיון בפעם שעברה סיפר שלפעמים האיש לא מצליח לנשוף מרוב התרגשות, זה יכול לקחת זמן.

אילן ליבוביץ: שעה זה המון זמן, נראה לי שחצי שעה זה מקסימום.

דנית גלעד: אם השוטר יהיה מוגבל, האזרח יכול לנצל את זה לרעה.

דנית גלעד: הוא יכול למשוך את הזמן בכוונה.

דוד טל: אני נמצא כאן כי אני רוצה להגן על זכויות האזרח, עם כל הכבוד לרשות המבצעת, משרד המשפטים, או משרד המשטרה, הם פחות דואגים לזה מאשר חברי הכנסת.

חוה ראובני: בדיקות אקראיות נעשות במסגרת מבצעים.

חוה ראובני: בדרך כלל המשטרה רוצה לבדוק הרבה אנשים, יש לה אינטרס לגמור מהר כדי לעבור הלאה.

חוה ראובני: למרבה הצער יש מכשירים מעטים.

אילן ליבוביץ: חצי שעה זה מספיק.

רחל גוטליב: זמן עיכוב רגיל של חשוד הוא 3 שעות.

רחל גוטליב: נשאלנו בפעם שעברה מה פרק הזמן הסביר.

רחל גוטליב: המשטרה בדקה ואמרה שעד שעה זה הזמן המתאים כדי שלא ייווצר מצב שהיא לא תספיק לבדוק.

דוד טל: על פי פרק הזמן שלקח לה לבצע את הבדיקה כאן, 10 דקות זה זמן מספיק.

אמנון כהן: על דעת חברי הוועדה, חצי שעה זה זמן סביר.

דוד טל: רציתי פחות, אבל אני אתפשר על זה.

אמנון כהן: אדוני השר, אני מקדם אותך בברכה לדיון חשוב זה בוועדה בנושא נהיגה בשכרות.

אמנון כהן: בוועדת הכלכלה דנים הרבה מאוד בנושאי משרדך.

אמנון כהן: היום בבוקר קיימנו דיון בנושא בטיחות הטיסות של חברות השכר הזרות.

אמנון כהן: הזדעזענו מהנתונים שניתנו על ידי אנשי רשות התעופה האזרחית.

אמנון כהן: הם העלו את העניין שרק פקח וחצי בודק את הטיסות הנכנסות לארץ.

אמנון כהן: הם אומרים שאנחנו צריכים לפחות 50 פקחים.

אמנון כהן: זה מדיר שינה מעיני.

אמנון כהן: שאלתי אותו אם הוא ישן טוב.

אמנון כהן: בתאונות דרכים אנחנו מטפלים אבל לא פחות חשובות לנו הטיסות.

אמנון כהן: בשל המחירים המוזלים אנשים טסים בטיסות שכר.

אמנון כהן: הם לא יכולים לבדוק את כשרות החברות והמטוסים.

אמנון כהן: צר לי לומר לך, שוב הגיעו לוועדה נציגים שלא היו מוכנים.

אמנון כהן: הם לא יכלו לתת תשובות, וזאת לא פעם ראשונה.

אמנון כהן: הם מספרים כל מיני סיפורים.

אמנון כהן: נציג המשרד צריך להביע את עמדת המשרד, מה עמדת השר.

אמנון כהן: אני לא רוצה לפגוע בפקידים, אבל אני חושב שוועדה מכובדת צריכה לקבל את הנציגים הכי בכירים עם תשובות.

אמנון כהן: לדיון הזה הגיע המנכ"ל, אבל יש דיונים לא פחות חשובים.

אמנון כהן: הוועדה מבזבזת מספר שעות על הנושא וכשמגיעים לנציג משרד התחבורה שומעים תשובות כמו: "זה לא בתחום האחריות שלי, את זה אני לא יודעת, לא תאמתי, לא בדקתי".

אמנון כהן: איך אנחנו נראים?

אמנון כהן: איך אנחנו מקדמים את הנושאים?

אמנון כהן: לא יכול להיות דבר כזה.

אמנון כהן: בסיכום הדיון על חברות השכר סיכמנו שב-13 לחודש אתם יושבים ודנים בתכנית פרוגרמה חדשה.

אמנון כהן: אני מדיר שינה מעיני.

אמנון כהן: אדוני השר, תקבל אחריות לאשר להם מיידית 10 פקחים ולראות איך זה משתלב בתכנית שהם יגישו לך.

אמנון כהן: מדובר בפיקוח נפש.

אמנון כהן: אנחנו מבקשים שתבחן את הנושא.

אמנון כהן: היינו מוכרחים להוציא את ההודעה הזאת.

אמנון כהן: בעזרת הקדוש ברוך הוא, זה נס שהחגים והקיץ עברו בשלום.

אמנון כהן: אסור לחכות שיקרה משהו.

אמנון כהן: נושא שני: יש אצלך אנשים שעושים עבודה בצורה הכי טובה.

אמנון כהן: אני חייב לשבח את הגברת חוה ראובני, אשה מקצועית ברמה הכי גבוהה.

אמנון כהן: אם היא נמצאת בדיונים אז אפשר להתקדם.

אמנון כהן: יש צורך באנשי מקצוע מכובדים שיודעים את העבודה.

אמנון כהן: אני שואל שאלה על א' ומקבל תשובה על ג'.

אמנון כהן: אנחנו רוצים לקדם את הנושאים.

אמנון כהן: הוועדה הזאת עומדת לשירותך לטובת עם ישראל, אבל שתף פעולה עם אנשים בכירים במשרדך.

אמנון כהן: אנחנו מבקשים שתיתן את דעתך לנושא הבטיחות בטיסות השכר.

אמנון כהן: אין מספיק פקחים, חס וחלילה שלא יקרה אסון.

מאיר שטרית: אני רוצה להודות ליושב ראש הוועדה ולחברי הוועדה על העבודה שעשו בפגרה.

מאיר שטרית: על סדר היום היו כמה נושאים ואני מאוד מודה לך על כך שהוועדה התכנסה בפגרה ודנה בהרבה נושאים של משרד התחבורה.

מאיר שטרית: אני מקווה שבמושב הזה, יחד עם ועדת הכלכלה, יהיה מהפך בכל נושא הבטיחות בדרכים.

מאיר שטרית: עדיין יש לנו מאות הרוגים מידי שנה.

מאיר שטרית: השנה, היתה ירידה של 11% במספר ההרוגים בהשוואה לשנה שעברה ו-10.8% בהשוואה לממוצע הרב שנתי.

מאיר שטרית: אני מקווה שהשנה נגיע למספר נמוך ביותר מזה עשרות שנים.

מאיר שטרית: לגבי ועדת שיינין, ביום ראשון זה חוזר לממשלה לאישור סופי ואני מתכוון להציגו בפני הכנסת תוך שבוע שבועיים לקריאה ראשונה ואז יהיה הדבר בידיך.

מאיר שטרית: לעניין רשות התעופה האזרחית, עבדנו על הנושא הזה יחד.

מאיר שטרית: אנחנו נמצאים בשלבים האחרונים של גיבוש המבנה של הרשות.

מאיר שטרית: אני מתכוון להביא לאישור הוועדה את האגרות המפורסמות, עוד לפני סוף דצמבר כי לצערי הרב האוצר הכניס בחוק ההסדרים סעיף שמבטל את מה שהחלטנו אז.

מאיר שטרית: התנגדתי לזה בממשלה והצבעתי נגד.

מאיר שטרית: אני רוצה להביא את האגרות לאישור הוועדה עוד לפני דצמבר.

מאיר שטרית: זה התנאי שנוכל לממש את כל המבנה של הרשות.

אמנון כהן: אבל מה בינתיים, אדוני השר?

מאיר שטרית: לכל המאוחר, בסוף נובמבר, אני רוצה להביא לוועדה את נושא האגרות כדי שהאוצר יחמיץ את השעה וחוק ההסדרים לא יעזור להם.

מאיר שטרית: אני מודע לבעיות בטיסות השכר.

מאיר שטרית: רשות התעופה האזרחית לא הספיקה לערוך את כל המסגרת.

מאיר שטרית: אני לוחץ על הגז ככל שאני יכול.

מאיר שטרית: אני מתכוון עד סוף נובמבר להביא את האגרות ואז יהיו מספיק פקחים.

מאיר שטרית: באמצעות האגרות נוכל להגיע למימוש התכנית.

מאיר שטרית: כל עוד שאין לי אישור תקן, אין לי תקציב לעשות את זה.

אמנון כהן: האם בסמכותך להעסיק פקחים כרגע ללא תקנים?

מאיר שטרית: אני אבדוק את הנושא.

מאיר שטרית: לגבי נהיגה בשכרות: בתאונה אחרונה, שבה נהרגו 4 אנשים, הנהג היה שיכור.

אמנון כהן: הוא גם היה בשלילת רשיון.

אמנון כהן: אין אכיפה.

מאיר שטרית: הנהג היה בשלילת רשיון ושיכור.

מאיר שטרית: מידי שבוע אני יושב בפורום בטיחות בדרכים שבו יושבים כל הגורמים.

מאיר שטרית: אנחנו עושים ניתוח של תאונה אחת שקרתה באותו שבוע.

מאיר שטרית: לאחרונה אני רואה שבהרבה מהתאונות היה מעורב נהג שיכור.

מאיר שטרית: לצערי, כיום בודקים אם הנהג היה שיכור רק לאחר התאונה.

מאיר שטרית: החוק ייתן בידי המשטרה כלי יוצא מן הכלל לאכיפה.

מאיר שטרית: המטרה שלנו היא שכל 10 קילומטרים תהיה ניידת.

אמנון כהן: כמה מכשירים לבדיקה קיימים?

מאיר שטרית: אין בעיה במכשירים הבעיה היא של כמות השוטרים ופריסה בכבישים.

אמנון כהן: שלא תהיה בעיה של אכיפה.

אמנון כהן: יהיו מכשירים ולא יהיה מי שיאכוף.

מאיר שטרית: בדיוק.

מאיר שטרית: החוק הזה נותן כלים הרבה יותר טובים בידי המשטרה.

מאיר שטרית: היום המשטרה עושה מבצעים בסופי שבוע ליד מקומות הבילוי ועוצרים מאות צעירים ובדוקים אותם.

מאיר שטרית: מתוך המדגם שבודקים כל שבוע, בערך 4% מאלה שנבדקו נמצאו שיכורים.

מאיר שטרית: זה נתון משמעותי.

מאיר שטרית: זה מראה שנוהג באמת לא שותה.

מאיר שטרית: זה משמעותי שהצעירים מבינים את העניין הזה וככל שהאכיפה תהיה יותר חזקה הם יפחדו יותר.

מאיר שטרית: אני מקווה שהוועדה תסיים את החקיקה ונוכל לעשות צעד גדול למען הבטיחות בדרכים.

בן שני: אם אנחנו רוצים שהכלים יהיו אפקטיבים, המשטרה לא תוכל לבצע את הבדיקה בחצי שעה.

בן שני: אחת המטרות זה כן להקדים תרופה למכה ולמנוע את הנסיעה בשכרות עוד לפני שהאדם עבר את העבירה.

אתי בנדלר: מדוע היא לא תוכל בהנחה שיהיו מספיק מכשירים ומספיק שוטרים?

בן שני: האדם צריך לשתף פעולה כדי הבדיקה תצא לפועל.

בן שני: מסגרת זמן של חצי שעה זה זמן קצר מידי.

בן שני: לא כולם משתפים פעולה.

אמנון כהן: אם הוא לא משתף פעולה יש לו מה להסתיר לכן הוא עובר להגדרה אחרת.

מאיר שטרית: השוטר הוא זה שקובע אם הוא חשוד או לא.

בן שני: כשאמרנו שעה, כבר לקחנו בחשבון את כל הפרמטרים.

מאיר שטרית: אם השוטר מתרשם שהוא עושה קונצים, הוא יחשוב שיש לו מה להסתיר והוא יכול לעצור אותו גם לשלוש שעות.

דוד טל: פרק זמן של חצי שעה הוא סביר ומידתי ואין צורך ביותר.

בן שני: לפעמים דוח פשוט על דבר שהוא מובן מאליו מתעכב מעל ל-20 דקות.

אמנון כהן: אנחנו כבר אישרנו את זה.

אמנון כהן: המטרה שלנו היא באמת לתפוס את אותו אדם ששתה.

אמנון כהן: אין לנו עניין לעכב מישהו שהוא נקי.

אמנון כהן: אם עושים עבודה אפקטיבית, כבר בבדיקה הראשונה אתה כבר יכול לגלות אם הוא שתה.

אמנון כהן: אם הוא משתף פעולה והוא נקי אתה משחרר אותו מייד.

אמנון כהן: אם הוא עושה פרובוקציות, אתה יכול להניח שהוא חשוד ואז תוכל לעכב אותו גם ל-3 שעות.

אמנון כהן: אנחנו רוצים שגם אתה תהיה אפקטיבי ולא תעכב סתם אנשים.

אמנון כהן: אתם יודעים לגלות אנשים.

חוה ראובני: "(2) בסעיף קטן (ב1) במקום "כי הוא היה שיכור, רשאי רופא" יבוא "כי אותו אדם היה בין הגורמים לתאונה, רשאי רופא שהוסמך לכך בידי שר הבריאות", אחרי "דגימת דם" יבוא "או נוזל גוף אחר", ובמקום "לקביעת אחוז האלכוהול או הסם שבדמו" יבוא "לשם בדיקה אם מצוי בגופו אלכוהול ובאיזה ריכוז, או אם מצוי בגופו סם מסוכן או תוצרי חילוף חומרים של סם מסוכן, והכל"; כאן אנחנו עוסקים במצב שאדם נפטר עקב תאונות דרכים – לקיחת בדיקה מנפטרים.

חוה ראובני: מצד אחד אנחנו מצמצמים ואומרים שזה יחול רק אם חושדים שאותו אדם היה בין הגורמים לתאונה.

חוה ראובני: אחר כך אנחנו מרחיבים את הבדיקות שאפשר לעשות.

חוה ראובני: לא רק דגימת דם אלא גם נוזלי גוף נוספים.

חוה ראובני: אנחנו רוצים לבדוק לא רק לקבוע אחוז אלכוהול או סם, אלא לבדוק אם אלכוהול או סם.

חוה ראובני: אתי בנדלר: זה יכול להיות נהג וזה יכול להיות הולך רגל.

חוה ראובני: אנחנו מבקשים סמכות ליטול את הבדיקות לשם קביעת נושא שכרות וסמים.

חוה ראובני: מדובר בבדיקת נוזלי גוף: שתן, דמעות בעיניים וכדומה.

חוה ראובני: כיום יש רק בדיקת דם.

חוה ראובני: ההסדר הקיים, אגב, היה בתאום עם הרבנות הראשית.

חוה ראובני: "3.

חוה ראובני: אחרי סעיף קטן (ב1) יבוא: (ב2) שוטר הדורש מנוהג רכב או מממונה על הרכב לתת לו דגימת נשיפה, דגימת שתן או דגימת דם, לפי הוראות סעיף זה, יודיע לו את מטרת נטילת הדגימה, יבקש את הסכמתו, ויסביר לו את המשמעות המשפטית של סירוב לתת דגימה, כאמור בסעיף 64ד.

חוה ראובני: " 64ד אומר שסירוב לתת דגימה, שקול כנגד נהיגה בשכרות.

חוה ראובני: אם הוא מסרב אז הוא מוחזק כשיכור.

אמנון כהן: זה פותר לך את הבעיה של חצי השעה.

חוה ראובני: "ב(3)(1) נטילת דגימת נשיפה, דגימת שתן או דגימת דם לפי הוראות סעיף זה, תעשה בדרך ובמקום שיבטיחו שמירה מרבית על כבוד האדם, על פרטיותו ועל בריאותו, ובמידה המועטה האפשרית של פגיעה, אי נוחות וכאב.

חוה ראובני: "

דוד טל: חשבתי שהמילה "בדרך" מתכוונת לכך שהבדיקה תעשה בצידי הכביש.

אתי בנדלר: במקום המילה "דרך" צריך לכתוב "באופן ובמקום".

חוה ראובני: "(2) נטילת דגימת נשיפה תיעשה בידי שוטר, ברכב שבו נהג או נסע האדם שממנו נדרשה הדגימה, סמוך לו או במקום אחר שיורה השוטר.

חוה ראובני: (3) נטילת דגימת דם תיעשה בידי בעל מקצוע רפואי כהגדרתו בחוק סדר הדין הפלילי (סמכויות אכיפה – חיפוש בגוף החשוד), התשנ"ו-1996 (בסעיף זה – חוק החיפוש), המוסמך כדין ליטול דגימת דם, במקום שבו נוהגים ליטול דגימה כאמור, לרבות בתחנת משטרה בתנאי מרפאה.

חוה ראובני: "

אתי בנדלר: הערה לגבי פסקה 2: אני לא מבינה למה הפירוט.

אתי בנדלר: הרי בסופו של דבר ניתן לבצע את הבדיקה בכל מקום שעליו יורה השוטר.

אמנון כהן: זה בסדר.

אמנון כהן: הלאה.

חוה ראובני: "(ב4) עורר אדם שממנו נדרשה דגימת דם לפי סעיף זה חשש סביר כי נטילת הדגימה עלולה לפגוע בבריאותו פגיעה שאינה נובעת ממהות הנטילה, לא תינטל ממנו הדגימה אלא אם כן רופא שבדק אותו לבקשת שוטר, אישר כי אין מניעה בריאותית ליטול את הדגימה"; זה מתייחס, למשל, חולה המופיליה.

חוה ראובני: במקרה כזה הבדיקה תינתן לפי אישור רפואי.

אתי בנדלר: לפי חוק החיפוש חלה חובה על הרופא שמבצע את הבדיקה הזאת לברר את השאלה הזאת עם הנבדק ולא מחכים עד שהאדם מעורר את השאלה הזאת מיוזמתו.

אתי בנדלר: למשל, קטינים או אנשים מוגבלים שלא תמיד יודעים לעורר את השאלה מיוזמתם.

אתי בנדלר: אני רוצה להבין מה הסיבה לכך שנעשתה סטייה מחוק החיפוש לעניין זה?

שר התחבורה מאיר שיטרית: החזקה היא שאם לוקחים דגימת דם זה לא פוגע באדם.

שר התחבורה מאיר שיטרית: קטינים לא נוהגים ואנשים מבוגרים שיש להם בעיה אז הם יודעים לומר.

אתי בנדלר: יש חוק ספציפי שדן בחיפוש בגוף חשוד.

אתי בנדלר: זה חוק שניתנה בו הדעת לגבי כל סוגי חיפוש שנעשים.

אתי בנדלר: זה חוק מאוד מפורט – חוק סדר הדין הפלילי, סמכויות אכיפה, חיפוש בגוף החשוד.

אתי בנדלר: כאן נאמר, ובצדק, שהחוק הכללי הזה אינו חל כי יש כאן הוראות ספציפיות.

אתי בנדלר: וככל שמדובר בהוראות ספציפיות שהן רלוונטיות לענייננו אין לי שום הערות.

אתי בנדלר: באשר לנושא הזה אני רוצה להבין מה הטעם לסטייה מההוראות?

אמנון כהן: אז שבעל המקצוע הרפואי יעורר את השאלה לפני שהוא מבצע את הבדיקה.

גוטליב רחל: הסעיף הזה מדבר לא על חיפושים שמוגדרים בחוק החיפוש כחיפוש פנימי.

גוטליב רחל: נטילת הדגימה היחידה שנכנסת להגדרה שאת אומרת זאת בדיקת הדם.

אמנון כהן: האחריות צריכה להיות על הרופא הבודק.

רחל גוטליב: אין בעיה שבעל מקצוע רפואי יעלה את השאלה.

חוה ראובני: "4 בסעיף קטן (ג) – פסקה (1) – תימחק;

אמנון כהן: מה כתוב בפסקה 1?

חוה ראובני: מבטלים כאן את סמכויות השרים כי הם עברו למקום אחר.

חוה ראובני: ג1 הקיים: "שר התחבורה ושר הבריאות רשאים באישור ועדת הכלכלה להתקין תקנות בעניינים אלה.

חוה ראובני: 1: אחוז אלכוהול או הסם שבהשפעתו אסורה נהיגה ברכב.

חוה ראובני: " הוועדה אישרה בהגדרת שיכור אחד מאלה ואני קוראת את פסקה 3: "מי שבגופו מצוי אלכוהול בריכוז הגבוה מהריכוז שקבע שר התחבורה בהתייעצות עם שר הבריאות באישור ועדת הכלכלה".

חוה ראובני: התוכן של זה עבר למקום אחר.

חוה ראובני: "בפסקה (2), במקום "להוראות סעיפים קטנים (ב) או (ב1)" יבוא "להוראות סעיף זה"; בפסקה (3), במקום "אופן הבדיקות" יבוא "אופן נטילת הדגימות לפי סעיף זה ובדיקתן"; "5(5) אחרי סעיף קטן יבוא: ההוראות לפי סעיף זה יחולו גם על נוהג רכב שהוא קטין או שקיים חשש שהוא מוגבל בשכלו, בלא צורך בהסכמת אפוטר ופסו.

חוה ראובני: " ההנחה היא שמי שמספיק כשיר לנהוג אף כי הוא קטין - - - אנחנו הרי נוטלים דגימות מנהגים.

חוה ראובני: היה ויש לנו מישהו שהוא קטין או מוגבל בשכלו ובכל זאת יש לו רשיון נהיגה - - -

דוד טל: יש מצבים שאתם נותנים רשיון נהיגה למישהו שהוא מוגבל בשכלו?

חוה ראובני: נדיר.

חוה ראובני: בדרך כלל אלה אנשים שקיבלו רשיון בהיותם לא מוגבלים ואחר כך קרה להם משהו והם לא דיווחו, רשיונם לא נשלל והם ממשיכים לנהוג.

חוה ראובני: אז מי שרוצה לנהוג וחושב שהוא יכול לנהוג יכול גם לתת הסכמה לנושא של בדיקות אלכוהול.

חוה ראובני: אין אפשרות לחכות ולאתר את האפוטרופוס או את ההורים.

דוד טל: את יכולה להסביר לי באיזה מקרה נדיר אתם נותנים רשיון לאדם מוגבל?

חוה ראובני: אין קריטריון חוקי שאוסר על מוגבל בשכלו לקבל רשיון נהיגה.

חוה ראובני: אבל זה נבדק באופן פרטני.

חוה ראובני: אדם שיש לו בעיה הולך למכון הרפואי לבטיחות בדרכים והם בודקים את המיומנויות שלו, את מהירות התגובה שלו ואת כל הקריטריונים שמרכיבים כשירות לנהיגה.

חוה ראובני: בודקים לגופו של עניין.

חוה ראובני: "(ה) הוראות חוק החיפוש לא יחולו על נטילת דגימת נשיפה, דגימת שתן או דגימת דם, לפי הוראות סעיף זה".

חוה ראובני: יש חוק כללי מסגרת שמתייחס לחיפושים בגוף האדם.

חוה ראובני: אנחנו באים לומר שפה החוק הזה הוא הסדר תחליפי.

חוה ראובני: ברגע שיש את ההסדר הזה, החוק ההוא לא יחול על נושא של בדיקות אלכוהול.

שי גלעד: לדעתי הסעיף הזה מיותר.

שי גלעד: אחד מהשניים, אם נקבע הסדר, והרי נקבע בחוק הזה הסדר שונה, לא צריך לומר שההסדר של חוק החיפוש לא חל כאן.

שי גלעד: ואם אנחנו קובעים את זה כאן, חוק החיפוש אומר שחוק החיפוש יחול בכל מקרה אלא אם כן נקבע הסדר שונה.

שי גלעד: דהיינו, אנחנו צריכים קביעה פוזיטיבית ולא נגטיבית.

שי גלעד: לדעתי הסעיף הזה מיותר.

חוה ראובני: למען הסר ספק.

חוה ראובני: אני מסכימה עם עורך דין גלעד שבחוק החיפוש יש אמירה שכאשר יש הסדר בחוק אחר, ההסדר הספציפי גובר.

רחל גוטליב: זה כדי להגיד שמבחינתנו זה הסדר מלא.

שי גלעד: אני מפנה אותך לחוק החיפוש בסעיף 2(ב) נקבע בחוק הסדר אחר וכאן נאמר בצורה פוזיטיבית: "אם נקבע הסדר שונה, ההסדר השונה יחול".

שי גלעד: לא צריך לבוא בצורה נגטיבית שכל מה שחל שם לא חל כאן.

אתי בנדלר: אני לא בטוחה שזה מיותר משום שמדובר באשר לחיפוש בגופו של חשוד.

אתי בנדלר: אני לא יודעת, למשל, אם יתנו פרשנות בהקשר להסכמת אפוטרופסיו, באשר לפניה לבית משפט.

אמנון כהן: היועצת המשפטית של הוועדה תבדוק את הסעיף.

חוה ראובני: אני מבקשת להבהיר ש2(ב) לחוק החיפוש אומר שנקבע בחוק אחר הסדר שונה, והוא מגדיר מהו הסדר: עילות החיפוש, תנאיו והתוצאות המשפטיות לסירוב החיפוש.

חוה ראובני: היה ויש כאן משהו שלא ייכנס תחת הכותרת של הסדר - - - אני מפחדת מסעיף סל כזה והפרשנויות שנתנו לו.

אמנון כהן: סעיף 2 על כל תתי סעיפיו ועם השינויים שהכנסנו בסעיפים 4(1)(א) - - -

אתי בנדלר: לפני כן, הכנסת בהגדרת "משקה משכר".

אמנון כהן: ב-4(ב) גם הכנסנו שינוי.

אמנון כהן: עם כל השינויים האלה אנחנו מצביעים.

אמנון כהן: מי בעד הסעיפים הללו?

אמנון כהן: אתי, כמובן שתתייחסי להסתייגויות הקשורות לסעיפים האלה, במקרה שלחברי הכנסת יהיו כאלה.

אמנון כהן: אני לא זוכר אם הצבענו בדיון הקודם על סעיף 1 לכן אני מבקש שנצביע גם עליו.

אמנון כהן: שני הסעיפים אושרו.

אמנון כהן: אנחנו ממשיכים לסעיף 3.

חוה ראובני: "3.

חוה ראובני: אחרי סעיף 64ב לפקודה יבוא: 64ג (א) הנוטל דגימת נשיפה, דגימת שתן או דגימת דם לפי הוראות סעיף 64ב (בסעיף זה – דגימה), ירשום בתום נטילת הדגימה, בהקדם האפשרי, לפי העניין, דין וחשבון על מהלך הנטילה, ויחתום עליו.

חוה ראובני: (ב) הדין וחשבון האמור בסעיף קטן (א) יכלול את אלה: שמו ופרטי זהותו של האדם שממנו ניטלה הדגימה; נסיבות נטילת הדגימה, וכן תוצאות בדיקתה, אם נתקבלו במעמד הנטילה; התאריך, השעה והמקום שבו נטילה הדגימה; שמו וכשירותו או דרגתו של נוטל הדגימה; שמו ופרטי זהותו של מי שנכח בעת נטילת הדגימה, אם נכח.

אמנון כהן: למה שמו או דרגתו?

חוה ראובני: כי זה יכול להיות רופא אזרח שאין לו דרגה.

חוה ראובני: את שמו רושמים בכל מקרה.

דוד טל: אני חושב שצריך לרשום דין וחשבון בתום נטילת הדגימה.

דוד טל: "בהקדם האפשרי" זה יכול להיות גם למחרת ואני מאוד חושש שלמחרת הוא כבר ישכח את התוצאות.

דוד טל: אני רוצה שבמקום "בהקדם האפשרי" הדין וחשבון יינתן מייד.

דוד טל: שמייד בתום הבדיקה ירשמו את התוצאות.

דוד טל: "בהקדם האפשרי" זה ניתן לפרשנות.

לאה ורון: כך גם הנבדק יוכל לקבל העתק ולא יצטרך לבוא כעבור יום או יומיים לקבל את התוצאות.

חוה ראובני: בדיקות לוקחות יותר מיום.

חוה ראובני: מדובר על בדיקות בנוסף לבדיקת נשיפה.

אתי בנדלר: כתוב "אם נתקבלו במעמד הנטילה".

אתי בנדלר: אולי אפשר לכתוב "בהקדם האפשרי ולא יאוחר מ-".

אמנון כהן: אחר כך השוטר יכול לכתוב מה שהוא רוצה.

אמנון כהן: הוא צריך לתת העתק במקום.

דוד טל: בהקדם האפשרי מאפשר פתח לפרשנות על ידי השוטרים ובתי המשפט, ואני לא רוצה להשאיר להם שום מקום לפרשנות.

מאיר שטרית: תוך 24 שעות.

אריה בר: אני חושב שצריך לציין מהי דרך המסירה.

אריה בר: אם הוא לא מקבל את העתק הדוח הוא יכול ולטעון טענות שונות.

אתי בנדלר: הדוח לא צריך לכלול את תוצאות הבדיקה.

אתי בנדלר: תראה את סעיף ב(2): "נסיבות נטילת הדגימה, וכן תוצאות בדיקתה, אם נתקבלו במעמד הנטילה".

אתי בנדלר: הדוח הוא על הנטילה ולא על התוצאות.

מאיר שטרית: אני מסכים עם דוד טל, צריך לקבל העתק במקום.

מאיר שטרית: לשוטר יהיה פנקס עם קופי.

אמנון כהן: אז יכינו לו טופס מיוחד על הבדיקה.

רחל גוטליב: לקראת יישום החוק נכין טופס.

מאיר שטרית: אמנון, צריך למחוק את המילים "בהקדם האפשרי".

מאיר שטרית: יתנו דוח בתום נטילת הדגימה.

אמנון כהן: בסדר, אז נמחק את המילים "בהקדם האפשרי".

אתי בנדלר: צריך להבהיר את זה גם בסעיף (ג) שאליו נגיע עכשיו.

חוה ראובני: "(ג) העתק הדוח יימסר לאדם שממנו ניטלה הדגימה.

חוה ראובני: " - - -

אמנון כהן: צריך להוסיף את המילה "מייד".

רחל גוטליב: זה צריך להיות "מייד לאחר שביקש".

אילן ליבוביץ: אם זה לנבדק חי אז יתנו לו מייד.

אילן ליבוביץ: אם זה ממישהו שנפטר או מחוסר הכרה זה יהיה "לאחר שביקשו".

לאה ורון: אם כותבים "מייד" זה פותר גם את בעיית המשלוח.

חוה ראובני: אני ממשיכה: "ואם ניטלה הדגימה ממחוסר הכרה או מנפטר, לפי הוראות סעיף 64(ב) או (ב1) - לאחד מבני משפחתו שביקש זאת; לעניין זה, "בן משפחה" – בן זוג, הורה, ילד, אח או אחות.

חוה ראובני: "

רחל גוטליב: כאן צריך להיות כתוב: "בהקדם האפשרי לאחד מבני משפחתו שביקש זאת".

אמנון כהן: בסדר.

אמנון כהן: אם כן, הוספנו "העתק הדוח יימסר מיידית" – זה לגבי אנשים חיים.

אמנון כהן: וכאשר אנשים נפטרים – "בהקדם האפשרי".

חוה ראובני: 64ד.

חוה ראובני: (א) סירב נוהג ברכב, או ממונה על הרכב כאמור בפסקה (1) להגדרה "ממונה על הרכב" שבסעיף 64ב" - - - 64ב זה מורה לנהיגה.

חוה ראובני: "לתת דגימה לפי דרישת שוטר כאמור באותו סעיף, יראו אותו כמי שעבר עבירה לפי סעיף 62(3).

חוה ראובני: " 62(3) הכוונה לנהיגה בשכרות.

חוה ראובני: אנחנו לא רוצים לתמרץ אנשים שיודעים שהם ייכשלו בבדיקות שכרות, לתת להם טובת הנאה מהסירוב.

שי גלעד: לגבי סעיף 64ד(א).

שי גלעד: אני חושב שאנחנו כאן הולכים קצת רחוק מידי.

שי גלעד: נכון שאנחנו רוצים למנוע את הסירובים של אותם שיכורים פוטנציאליים, אבל יחד עם זאת יכולים ליפול ברשת הזאת גם כאלה שבאופן תמים סירבו והם לא היו שיכורים בכלל.

שי גלעד: הם יסרבו מבלי שיידעו את מהות החוק או את הסנקציות שעומדות מאחוריו.

שי גלעד: בסופו של דבר העונש שצפוי להם זה שנתיים מינימום של פסילת רשיון שפירושו שלאחר תקופת הפסילה צריך להוציא רשיון חדש.

שי גלעד: אני רוצה להפנות אתכם להצעת החוק שהוגשה במקביל להצעת החוק הממשלתית, של גלעד ארדן, שנבלעה בתוך ההצעה הזאת - - -

מאיר שטרית: אם מותר לי להעיר לך, בסעיף 3(2), כתוב ששוטר שמבקש בדיקת נשיפה או דגימת דם או שתן, יודיע לו את מטרת נטילת הדגימה, יבקש את הסכמתו ויסביר לו את המשמעות המשפטית של סירוב לתת דגימה.

מאיר שטרית: זאת אומרת, הוא לא יוכל להגיד שהוא לא ידע.

מאיר שטרית: השוטר מודיע לו שאם הוא יסרב, הוא יהיה חשוד בשכרות.

מאיר שטרית: אם הוא עדיין מסרב, שיהיה חשוד.

מאיר שטרית: אני חושב שזה מכוסה מצוין.

שי גלעד: יש בארץ שלנו אנשים שלא בדיוק מבינים את משמעות - - -

מאיר שטרית: שילכו לבית סוהר.

מאיר שטרית: תאמין לי, אני לא מרחם על אף אחד.

שי גלעד: יהיו גם מקרים כאלה שבהם אנשים שיקבלו עונשים חמורים - - -

מאיר שטרית: שיסבירו בבית משפט.

שי גלעד: לבית המשפט לא תהיה סמכות לחרוג מהשנתיים.

שי גלעד: אני רוצה להציע כך: בהצעת החוק של גלעד ארדן הוא כותב כך: "סירב אדם לדרישת שוטר לפי סעיף זה למסור דגימה, דינו כדין נהג שנהג בהיותו שיכור".

שי גלעד: זאת אומרת, הדין שלו יהיה כמו של מישהו שנהג כשיכור, אבל לא יראו אותו כשיכור, כפי שאתה מציעים בהצעה הנוכחית.

מאיר שטרית: אז כולם יסרבו.

שי גלעד: לבית המשפט תהיה סמכות במקרים הספציפיים האלה, במקרה שבו אדם לא כל כך הבין את הסבר השוטר, להפחית מאותו עונש של שנתיים שהוא חמור ביותר.

שי גלעד: יתכן שיהיו מקרים שבהם אנשים יסרבו למרות שהם היו פיכחים לחלוטין ואז הם ייענשו עונשים חמורים מאוד.

שי גלעד: כשהנוסח הוא "דינו כדין נוהג" ולא "יראו אותו כמי שעבר עבירה לפי סעיף 62(3).

שי גלעד: כשהנוסח הוא 62(3) יש לו כבר את השנתיים בכיס.

שי גלעד: כשהנוסח יהיה "דינו כדין נוהג" בית המשפט יודע שיש עונש מסוים של שנתיים אבל במקרים מיוחדים לבית המשפט יש סמכות מבלי שהוא צריך לפרט את זה.

חוה ראובני: גם בנהיגה בשכרות יש סמכות להקל בנסיבות מיוחדות.

בן שני: לבית המשפט יש תמיד סמכות לחרוג מפסילת המינימום.

בן שני: בית המשפט שומע את הנסיבות.

בן שני: הוא יכול להחליט שהאדם לא הבין, ואולי הוא בכלל לא קיבל הסבר ואז הוא חף מפשע, או לראות את זה כנסיבה מקלה לעונש שמצדיקה חריגה מפסילת המינימום.

שי גלעד: הסמכות לחרוג מהשנתיים האלה היא רק במקרים חריגים ביותר שיירשמו.

שי גלעד: אבל כשיש לנו סף עליון של שנתיים ולבית המשפט יש סמכות רחבה לקבוע, זה לא יגרום לאנשים לסרב.

שי גלעד: מצד שני זה יציל את אותם אנשים שבאמת בתמימות סירבו להיבדק.

חוה ראובני: אנחנו מתמודדים עם אנשים שמתחמקים מבדיקות כדי שלא ירשיעו אותם בשכרות.

חוה ראובני: להרשעתם של אנשים שיכורים, שמסרבים להיבדק, בעבירת נהיגה בשכרות יש ערך גם מבחינת המשמעויות של המרשם הפלילי ועניין היישום של התוספות.

חוה ראובני: אני רוצה ליצור מצב של אפס סירובים.

דוד טל: את עושה חיים קלים למשטרה.

מאיר שטרית: אנחנו עושים חיים קשים לאלה שיכולים להרוג אנשים.

מאיר שטרית: עם ישראל כולם חכמים, כולם נבונים ויודעים את התורה.

מאיר שטרית: הם ימצאו את הפרצה וינצלו אותה.

מאיר שטרית: בארצות הברית, אדם שנוהג בשכרות ועושה תאונה, בית המשפט מתייחס לזה כאל רצח.

מאיר שטרית: העונש הוא 25 שנות מאסר.

דוד טל: אל תיתן לי דוגמאות מבית משפט האמריקאי.

דוד טל: אתה יודע שברק לא מקבל את בית המשפט האמריקאי.

דוד טל: אי אפשר כשנוח לקחת דוגמא מבית המשפט האמריקאי וכשלא נוח לא לקחת מהם דוגמא.

מאיר שטרית: אני לא מציע שנאמץ את מה שבית המשפט האמריקאי מציע.

מאיר שטרית: אנחנו מציעים שנתיים מאסר כשהאדם הוא שיכור.

מאיר שטרית: אדם שיכור הוא סכנה על הכביש.

מאיר שטרית: אם אנשים ידעו שאפשר להתחמק מענישה על ידי סירוב לבדיקה - - - אם אדם סירב להיבדק והוא מגיע לבית משפט, זאת תהיה מילה שלו מול מילה של השוטר.

מאיר שטרית: איך יקבעו?

מאיר שטרית: זה מוריד את כל התוכן של החוק.

אתי בנדלר: אני רוצה לשאול לגבי התוצאות המשפטיות של ההוראה הזאת.

אתי בנדלר: האם לדעתכם סעיף 47 לפקודה יחול בעניין הזה?

אתי בנדלר: סעיף 47 אומר שאם היה לשוטר יסוד סביר להניח כי נהג עבר לנגד עיניו עבירה מן העבירות המפורטות בתוספת הרביעית, הוא רשאי לתת לו פסילה מנהלית.

אתי בנדלר: פסילה מנהלית זה עד 60 ימים.

אתי בנדלר: האם זה אומר שניתן יהיה לבצע גם פסילה מנהלית כאשר יהיה סירוב לבצע בדיקה?

אתי בנדלר: אני מנסה לבדוק מהן ההשלכות המשפטיות של ההוראה הכלולה כאן בסעיף 64(ד)(א) המוצע, לפיה יראו סירוב למסור דגימה כאילו שנהגת בשכרות.

אתי בנדלר: לגבי נהיגה בשכרות יש תוצאות משפטיות שונות בפקודת התעבורה.

אתי בנדלר: אחת התוצאות היא אפשרות לבצע פסילה מנהלית של רשיון הנהיגה ויש תוצאות משפטיות נוספות.

אתי בנדלר: את זה אני רוצה לבחון, מפני שכשהוועדה מאשרת סעיף כזה, היא תבין את מלוא המשמעויות של אותו סעיף.

חוה ראובני: זה בדיוק מה שרמזתי קודם.

חוה ראובני: זה בדיוק אחד ההבדלים בין הנוסח שהציע הציע עורך דין גלעד לבין הנוסח הממשלתי.

חוה ראובני: ההצעה הממשלתית אומרת שיראו אותו כמי שעבר עבירה לפי סעיף 62(3).

חוה ראובני: לדעתי התוספות שמתייחסות לסעיף 62(3) יחולו, מה שאין כן בהצעה הפרטית.

אתי בנדלר: אחת התוצאה של מי שמסרב למסור דגימת נשיפה, ניתן מייד לבצע פסילה מנהלית של רשיון הנהיגה.

אתי בנדלר: אפשר לבדוק עוד תוצאות.

אתי בנדלר: ישנה הנקודה של פסילות רכב.

אתי בנדלר: השאלה אם זה לא מרחיק לכת?

מאיר שטרית: זה לא מרחיק לכת.

מאיר שטרית: שאנשים לא ייסעו שיכורים, נקודה.

מאיר שטרית: הכל מותר.

חוה ראובני: הנוסח שהצענו הוא נוסח ביניים.

חוה ראובני: הנוסח של חבר הכנסת ארדן מקל יותר כי הוא מדבר רק על תוצאה עונשית.

חוה ראובני: אנחנו מדברים על זה כחזקה לעניין התוצאות המשפטיות.

חוה ראובני: שקלנו גם אפשרות לקבוע: "לא יראו את מי שעבר עבירה לפי סעיף 62 ולקבוע חזקה עובדתית, יראו אותו כמי שנהג בהיותו שיכור".

חוה ראובני: המשמעות של החזקה העובדתית שהחלטנו שלא להשתמש בה, היה למעשה בתאונת דרכים קטלנית.

חוה ראובני: כידוע, אחת הנסיבות שבהן בתאונת דרכים קטלנית, בתי המשפט נוהגים להרשיע בהריגה ולא בגרם מוות ברשלנות זה כאשר הנהג היה שיכור.

חוה ראובני: מה קורה בתאונת דרכים קטלנית שבה הנהג סירב להיבדק לשכרות ולא ידוע אם היה שיכור או לא?

חוה ראובני: אם היינו כותבים את החזקה העובדתית, אפשר היה ללכת עם זה להריגה.

חוה ראובני: לפי הנוסח הנוכחי, ספק.

חוה ראובני: לפי הנוסח שלו אנחנו בכלל נמצאים רק ברמת העונש.

חוה ראובני: הנוסח שהממשלה הציעה הוא נוסח ביניים.

חוה ראובני: יכולנו להחמיר עוד יותר, אבל לא הלכנו עד הקצה.

אתי בנדלר: את מוכנה לסקור בפני הוועדה את כל התוצאות המשפטיות של סעיף 64(ד)(א) המוצע?

אתי בנדלר: אמרנו פסילתה מנהלית.

חוה ראובני: הפסקת שימוש ברכב וענישת המינימום ופסילה לשנתיים.

חוה ראובני: "הורשע אדם על עבירה כאמור בסעיף 62(3), דינו בנוסף לכל עונש אחר פסילה מלקבל או להחזיק רשיון נהיגה לתקופה שלא תפחת משנתיים ואם כבר הורשע על עבירה זו בשנה שקדמה לאותה עבירה, פסילה לתקופה שלא תפחת מ-4 שנים.

חוה ראובני: אולם רשאי בית המשפט, בנסיבות מיוחדות שייפרש בפסק הדין, להורות על פסילה לתקופה קצרה יותר".

מאיר שטרית: לדעתי זה מידתי ונכון.

דוד טל: אני רוצה לאמץ את עמדתו של עו"ד גלעד ולהגיש הסתייגות.

אתי בנדלר: אני מקבלת לחלוטין את הנושא של הענישה שצריכים לראות את זה בחומרה רבה.

אתי בנדלר: אני לא בטוחה שלגבי כל התוצאות המשפטיות, זה לא מרחיק לכת על סירוב למסור דגימה.

מאיר שטרית: תסלחו לי שאני אומר לכם, אתם לא קוראים את המפה.

מאיר שטרית: נהרגים אנשים על כבישים בגלל רשלנות של אנשים שנוהגים שיכורים, מסוממים, חסרי אחריות.

מאיר שטרית: יש קלות בלתי נסבלת של ענישה בבתי המשפט.

מאיר שטרית: אם אנחנו לא מחמירים את הענישה אנחנו הורגים אנשים בכבישים.

דוד טל: אדוני השר, אני רוצה לענות לך: הממשלה שאתה יושב בתוכה, אם היתה מקצה את הכוחות המתאימים ונותנת לנושא סדר עדיפות, הדברים לא היו כפי שהם היום.

דוד טל: אל תטיל את זה לפתחנו מפני שזה לא פה.

דוד טל: זה מתחיל משם.

דוד טל: תקנה לשוטרים יותר כוח אדם, תקצה יותר תקציבים.

דוד טל: איך אמרת?

דוד טל: כל 10 קילומטר ניידת.

דוד טל: אתם בכוח השלטון דורסים את הזכויות האלמנטריות של האזרחים.

דוד טל: צריך פרופורציה, עד כמה אפשר?

אמנון כהן: נשאיר את סעיף 64ד' ואני מבקש להגיש הסתייגות של חבר הכנסת טל, לפי הנוסח של עו"ד גלעד.

אילן ליבוביץ: גם אני בעד ההסתייגות.

דוד טל: אני מבקש להצביע כעת על ההסתייגות.

דוד טל: אני רואה שיש לו רוב פה ואני יכול להכניס את זה לגוף החוק.

אריה בר: שכרות זה כמו סמים.

אריה בר: מי שלקח סמים, על פי הצעתכם, לא יסכים לתת דגימה כי הוא יקבל 30 יום שלילה מנהלית.

אריה בר: תענוג.

אתי בנדלר: צריך לזכור שיש אינדיקציה בהתנהגות שלו לכך שהוא היה שיכור או מסומם.

אתי בנדלר: אדוני השר, יש הגדרה חדשה של שיכור.

אתי בנדלר: אני מפנה לפסקה 4 : "מי שנתון תחת השפעה של משקה משכר", זה נבדק לפי אינדיקציות התנהגותיות גם בהעדר בדיקה.

אריה בר: הוא מקבל פרס על הסירוב שלו.

אמנון כהן: אני מעלה להצבעה את ההצעה של חבר הכנסת טל לגבי סעיף 64ד(א).

אמנון כהן: יש לנו הצעה קודמת של חבר הכנסת גלעד ארדן - - -

אתי בנדלר: אני לא בטוחה שזה תואם, לא בדקתי אני מבינה שהנוסח הנוכחי יהיה במקום: "יראו אותו כמי שעבר עבירה לפי סעיף 62(3)", ההצעה אומרת: "דינו לעניין העונש כדין מי שעבר עבירה לפי סעיף 62(3).

שי גלעד: ההגדרה היא: "סירב אדם לדרישת שוטר לפי סעיף זה, למסור דגימה, דינו כדין נהג שנהג בהיותו שיכור".

אתי בנדלר: קודם כל מצביעים על ההצעה של חברי הכנסת טל וליבוביץ.

אמנון כהן: אני מעלה את להצבעה את הצעתם של חברי הכנסת ליבוביץ וטל בנוסח שהציעה היועצת המשפטית של הוועדה.

אמנון כהן: מי בעד ההצעה?

אמנון כהן: 2 בעד ( אילן ליבוביץ ודוד טל) 2 נגד (אמנון כהן ואליעזר כהן).

דוד טל: אני מבקש שתירשם ההסתייגות.

חוה ראובני: "(ב) סירב ממונה על הרכב כאמור בפסקה (2) להגדרה "ממונה על הרכב" שבסעיף 64ב, לתת דגימה לפי דרישת שוטר כאמור באותו סעיף, דינו – קנס כאמור בסעיף 61(א)(1) לחוק העונשין.

חוה ראובני: " סירוב של מלווה, זאת עבירה של קנס בלבד.

מאיר שטרית: אני מתנצל שאני נאלץ לעזוב.

אמנון כהן: תודה על השתתפותך, אני מקווה, אדוני השר, שתיקח לתשומת לבך את הדברים שהעלינו בנושא זה ונושאים אחרים, ותעדכן אותנו בעניין התקנים המיידיים במנהל התעופה.

אמנון כהן: תשומת לבך לכך שיגיעו לוועדה אני מקצוע בלבד.

חוה ראובני: בסעיף א' אמרנו שאם הנוהג מסרב לתת בדיקה או מורה לנהיגה מסרב לתת בדיקה, יראו אותם כמי שנהג בשכרות.

חוה ראובני: ב' אומר שכאשר מלווה של נהג חדש מסרב לתת בדיקת שכרות, דינו קנס.

חוה ראובני: האיסור להיות שיכור מוטל לא רק על הנהג אלא גם על הממונה על הרכב.

חוה ראובני: הקנס כאן הוא הנמוך מביניהם, בסביבות 12,000 שקלים.

שי גלעד: בהתחלה נקבע שאסור שהמלווה יהיה שיכור, אבל אי אפשר היה לבדוק אותו.

שי גלעד: לאחר מכן תיקנו שאפשר יהיה לבדוק אותו.

שי גלעד: עכשיו גם מטילים עליו קנס בסך 12,900 שקלים.

שי גלעד: צריך להגדיר את תפקידו של מלווה כי היום כל מה שצריך מלווה זה לא להיות שיכור.

שי גלעד: הוא יכול לישון, הוא יכול לקרוא עיתון.

שי גלעד: הוא יכול לעשות הכל, רק שאם הוא יסרב לבדיקה יוטל עליו קנס.

שי גלעד: תחשבו על הצד השני של העניין.

שי גלעד: מי ירצה להיות מלווה אם צפוי לו קנס של 12,900 שקלים?

אמנון כהן: אני חייב להיות מלווה של הבת שלי.

שי גלעד: אני מציע לתת תשומת לב רצינית יותר לנושא המלווה ולא לשים טלאי על טלאי.

שי גלעד: רצו שהמלווה יהווה כוח הרתעתי לצד הנהג הצעיר.

שי גלעד: צריך להגדיר את תפקידו בצורה יותר רצינית.

אמנון כהן: אפשר להקטין את הקנס?

חוה ראובני: אנחנו מאוד מקלים עליו.

חוה ראובני: הקנס הזה מוטל על סירוב של מלווה להיבדק לשכרות.

חוה ראובני: שימו לב שעל המורה לנהיגה, דינו כדין הנהג.

חוה ראובני: האיסור על שכרות מוטל על ממונה על רכב באותה מידה כמו הנהג.

חוה ראובני: "(ג) הוראות סעיף זה לא יחולו על נוהג ברכב או ממונה על הרכב שסירב לתת דגימת דם בשל חשש לפגיעה בבריאותו כאמור בסעיף 64(ב)(ב4), בהתקיים אחד מאלה: רופא שבדק את הנוהג ברכב או הממונה על הרכב לפי הוראות הסעיף האמור, אישר כי קיימת מניעה בריאותית לנטילת דגימת הדם; הנוהג ברכב או הממונה על הרכב לא התבקש על ידי שוטר להיבדק לפי הוראות הסעיף האמור".

חוה ראובני: סעיף 2 מתייתר לאור התיקון הקודם שעשיתם.

אתי בנדלר: לגבי 1, זה לא רק רופא אלא זה "בעל מקצוע רפואי".

חוה ראובני: נכון.

אתי בנדלר: אם כך, בפסקה 1 במקום רופא יבוא בעל מקצוע רפואי ובפסקה 2 נמחקת.

אתי בנדלר: לגבי פסקה 2 את לא צודקת.

אתי בנדלר: מדובר: "הנוהג ברכב או הממונה לא התבקש על ידי שוטר להיבדק".

אתי בנדלר: זאת אומרת, הוא אומר : "לא התבקשתי להיבדק" - - -

חוה ראובני: לא, הוראות הסעיף האמור זה סעיף 64(ב)(4) שזה הנושא של הסתייגות בריאותית.

חוה ראובני: אני אקרא לכם את הסעיף: "עורר אדם שממנו נדרשה דגימת דם לפי סעיף זה, חשש סביר כי נטילת הדגימה עלולה לפגוע בבריאותו פגיעה שאינה נובעת ממהות הנטילה, לא תינטל ממנו דגימה אלא אם כן רופא שבדק אותו לבקשת שוטר, אישר כי אין מניעה בריאותית ליטול את הדגימה".

חוה ראובני: צריך לעשות את השינויים המחוייבים ולהתאים בין שני הסעיפים האלה.

חוה ראובני: יכול להיות השמטה מלאה, אבל בוודאי צריך התאמה לשינוי בשינוי 64(ב)(4).

אילן ליבוביץ: צריך רק להתאים את פסקה 2.

אמנון כהן: היועצת המשפטית של הוועדה, תיתני דעתך איך זה ישתלב בחוק.

אמנון כהן: אני רוצה להצביע על סעיף 3 עם כל התיקונים שהכנסנו.

אמנון כהן: מי בעד? (אילן ליבוביץ נמנע).

אמנון כהן: אישרנו את הצעת החוק לתיקון פקודת התעבורה (מס' 67)(בדיקת שכרות) התשס"ה-2005 להכנה לקריאה שניה ושלישית להצבעה במליאה.

אמנון כהן: ישנם עוד סעיפים לתאם, בבקשה תתאמו.

ולדימיר רובין: נושא השכרות חשוב לכל אלה שנמצאים כאן.

ולדימיר רובין: אני שמח שהוועדה דנה בנושא השכרות.

ולדימיר רובין: צריכת האלכוהול עלתה ב-10 השנים האחרונות ב-100%.

ולדימיר רובין: בשנת 2004, בכל השנה, סך הכל אחוז התאונות שהסיבה הישירה לפי התאונות היו כתוצאה משכרות היו 2%.

ולדימיר רובין: השנה, במשך 9 חודשים, זה 3.7% - עליה כמעט פי שניים בתקופה של פחות משנה.

ולדימיר רובין: לכן הנושא הזה חשוב ואני מברך אתכם.

אמנון כהן: הישיבה נעולה.